title: Rozhodnutie predsedu Európskej komisie (EÚ) 2019/339 z 21. februára 2019 o funkcii a pôsobnosti úradníka pre vypočutie v určitých obchodných konaniach

text:
                  28.2.2019

                  SK

                  Úradný vestník Európskej únie

                  L 60/20

         ROZHODNUTIE PREDSEDU EURÓPSKEJ KOMISIE (EÚ) 2019/339
         z 21. februára 2019
         o funkcii a pôsobnosti úradníka pre vypočutie v určitých obchodných konaniach
         PREDSEDA EURÓPSKEJ KOMISIE,
         so zreteľom na Zmluvu o fungovaní Európskej únie,
         so zreteľom na rokovací poriadok Komisie (1), najmä na jeho článok 22,
         keďže:

                     (1)

                     V článku 41 Charty základných práv Európskej únie sa stanovuje, že každý má právo, aby inštitúcie, orgány, úrady a agentúry Únie vybavovali jeho záležitosti nestranne, spravodlivo a v primeranej lehote. V tomto článku sa stanovuje súbor procesných práv, ktoré sa vzťahujú na zainteresované strany zúčastňujúce sa správnych konaní, ktoré môžu mať vplyv na ich záujmy.

                     (2)

                     Komisia v roku 2007 vytvorila funkciu úradníka pre vypočutie s cieľom chrániť účinné uplatňovanie procesných práv zainteresovaných strán a zabezpečiť, aby obchodné konania prebiehali nestranne, spravodlivo a v primeranej lehote. Od roku 2007 do roku 2012 bol touto úlohou poverený úradník Generálneho riaditeľstva pre obchod so skúsenosťami v oblasti ochrany obchodu.

                     (3)

                     Predseda Komisie prijal v roku 2012 rozhodnutie 2012/199/EÚ (2), ktorým sa posilnila úloha úradníka pre vypočutie a zvýšila sa transparentnosť a spravodlivosť obchodných konaní. Uvedené rozhodnutie by malo byť nahradené vzhľadom na skúsenosti z minulosti, nový právny vývoj, ako je napríklad odkaz na úlohu úradníka pre vypočutie v nariadeniach Európskeho parlamentu a Rady (EÚ) 2016/1036 (3) a (EÚ) 2016/1037 (4), ako aj na čoraz väčšie procesné obmedzenia.

                     (4)

                     Funkcia úradníka pre vypočutie sa má zveriť nezávislej osobe so skúsenosťami v oblasti obchodných konaní. Úradníka pre vypočutie by mala vymenovať Komisia v súlade s pravidlami stanovenými v Služobnom poriadku úradníkov Európskej únie a Podmienkach zamestnávania ostatných zamestnancov Európskej únie. V súlade s týmito pravidlami možno zvážiť kandidátov, ktorí nie sú úradníkmi Komisie.

                     (5)

                     S cieľom zabezpečiť úplnú nezávislosť by úradník pre vypočutie mal byť priradený len na administratívne účely k členovi Komisie zodpovednému za obchodnú politiku.

                     (6)

                     Hlavnými úlohami úradníka pre vypočutie by malo byť poskytovanie poradenstva členovi Komisie zodpovednému za obchodnú politiku a generálnemu riaditeľovi zodpovednému za obchodnú politiku (ďalej len „generálny riaditeľ“), zaručenie procesných práv, rozhodovanie o žiadostiach o prístup k spisu, prijímanie rozhodnutí o dôvernej povahe dokumentov a skúmanie stanovísk útvarov Komisie zodpovedných za predĺženie lehôt. Úradník pre vypočutie by sa mal usilovať zabezpečiť, aby sa pri príprave návrhov právnych aktov alebo návrhov náležite zohľadnili všetky relevantné skutočnosti bez ohľadu na to, či sú pre dotknuté strany priaznivé alebo nepriaznivé.

                     (7)

                     Úradník pre vypočutie by mal zabezpečovať, aby zainteresované strany dostali počas konania príležitosť predložiť dôkazy a obhájiť svoje záujmy tak, aby mali možnosť čo najúčinnejšie uplatniť svoje práva na obhajobu.

                     (8)

                     Zásah úradníka pre vypočutie by mal prebiehať tak, aby bolo možné vykonať prípadné následné opatrenia, berúc do úvahy časové obmedzenia konania.

                     (9)

                     Je potrebné určiť spôsob a okolnosti, za ktorých môže úradník pre vypočutie zasiahnuť, a stanoviť pravidlá organizovania, vedenia a následnej kontroly takýchto zásahov.

                     (10)

                     Na základe svojej právomoci rozhodovať v otázkach prístupu k spisu, dôvernosti a lehôt môže úradník pre vypočutie poskytnúť účastníkom obchodných konaní ďalšie procesné záruky bez toho, aby to malo vplyv na riadny priebeh konania a jeho včasné ukončenie.

                     (11)

                     Prostredníctvom správ úradníka pre vypočutie by sa malo zaručiť, že rozhodovacím subjektom sa predložia hlavné otázky, ktorými sa úradník pre vypočutie zaoberal, a jeho odporúčania, čím sa poskytuje dodatočná záruka dodržiavania práv strán dotknutých obchodným konaním. Výročné správy úradníka pre vypočutie by mali slúžiť aj na informovanie členských štátov, Európskeho parlamentu a verejnosti o hlavných činnostiach úradníka pre vypočutie.

                     (12)

                     Pri spracúvaní osobných údajov by sa úradník pre vypočutie mal riadiť nariadením Európskeho parlamentu a Rady (EÚ) 2018/1725 (5).

                     (13)

                     Toto rozhodnutie by sa nemalo dotýkať všeobecných pravidiel poskytujúcich alebo vylučujúcich prístup k dokumentom Komisie,

               PRIJAL TOTO ROZHODNUTIE:

            Článok 1
            Úradník pre vypočutie
            Zriaďuje sa osobitná funkcia úradníka pre vypočutie v obchodných konaniach.
            Úlohou úradníka pre vypočutie je chrániť účinné uplatňovanie procesných práv zainteresovaných strán, ktoré sú stanovené v nasledujúcich nariadeniach (ďalej len „základné nariadenia“), a zabezpečiť, aby obchodné konania prebiehali nestranne, spravodlivo a v primeranej lehote:

                        a)

                        nariadenie (EÚ) 2016/1036, a najmä jeho článok 5 ods. 10 a 11, článok 6 ods. 5 až 8, článok 8 ods. 3, 4 a 9 a články 18 až 21;

                        b)

                        nariadenie (EÚ) 2016/1037, a najmä jeho článok 10 ods. 12 a 13, článok 11 ods. 5 až 8 a 10, článok 13 ods. 3, 4 a 9 a články 28 až 31;

                        c)

                        nariadenie Európskeho parlamentu a Rady (EÚ) 2015/478 (6), a najmä jeho články 5 a 8;

                        d)

                        nariadenie Európskeho parlamentu a Rady (EÚ) 2015/755 (7), a najmä jeho články 3 a 5;

                        e)

                        nariadenie Európskeho parlamentu a Rady (EÚ) 2015/1843 (8), a najmä jeho články 9 a 10;

                        f)

                        nariadenie Európskeho parlamentu a Rady (EÚ) 2016/1035 (9), a najmä jeho článok 5 ods. 12 a 13, článok 6 ods. 5 až 8 a články 12, 13 a 14;

                        g)

                        nariadenie Európskeho parlamentu a Rady (ES) č. 868/2004 (10), a najmä jeho články 7 a 8;

                        h)

                        nariadenie Európskeho parlamentu a Rady (EÚ) č. 978/2012 (11), a najmä jeho článok 24, delegované nariadenie Komisie (EÚ) č. 155/2013 (12), a najmä jeho článok 6, a delegované nariadenie Komisie (EÚ) č. 1083/2013 (13), a najmä jeho článok 5;

                        i)

                        nariadenie Európskeho parlamentu a Rady (EÚ) 2015/476 (14), a najmä jeho článok 1 ods. 2 a článok 2 ods. 2

            Článok 2
            Vymedzenie pojmov
            Na účely tohto rozhodnutia sa uplatňuje toto vymedzenie pojmov:

                        a)

                        „obchodné konanie“ je každé prešetrovanie alebo správne konanie vykonávané útvarmi Komisie na základe niektorého zo základných nariadení;

                        b)

                        „zainteresovaná strana“ je každý subjekt, ktorého záujmy ovplyvňuje obchodné konanie podľa základného nariadenia;

                        c)

                        „práva zainteresovaných strán“ sú procesné práva a právo každej osoby na nestranné, spravodlivé a včasné prerokovanie veci v obchodnom konaní.

            Článok 3
            Vymenovanie, ukončenie výkonu funkcie a zastupovanie

               1.   Komisia vymenúva úradníka pre vypočutie v súlade s pravidlami stanovenými v Služobnom poriadku úradníkov Európskej únie a Podmienkach zamestnávania ostatných zamestnancov Európskej Únie.

               2.   Vymenovanie úradníka pre vypočutie sa uverejní v Úradnom vestníku Európskej únie. Každé prerušenie výkonu funkcie, ukončenie výkonu funkcie alebo preloženie úradníka pre vypočutie podlieha odôvodnenému rozhodnutiu Komisie. Toto rozhodnutie sa uverejní v úradnom vestníku.

               3.   Úradník pre vypočutie je na administratívne účely priradený k členovi Komisie zodpovednému za obchodnú politiku.

               4.   Ak úradník pre vypočutie nebude môcť konať v danom prípade, člen Komisie zodpovedný za obchodnú politiku v individuálnych prípadoch vymenuje na vykonávanie povinností úradníka pre vypočutie, pokiaľ možno po konzultácii s úradníkom pre vypočutie, iného úradníka, ktorý nie je na príslušnom prípade zainteresovaný a má dostatočné skúsenosti s obchodnými konaniami.

               5.   Odsek 4 sa uplatňuje, ak úradník pre vypočutie vníma skutočný alebo možný konflikt záujmov pri výkone svojich funkcií a členovi Komisie zodpovednému za obchodnú politiku riadne predloží žiadosť o oslobodenie od svojich povinností v konkrétnom prípade.

               6.   Ak úradník pre vypočutie nie je schopný konať počas obdobia neobmedzeného na konkrétny prípad alebo ak prestal konať ako úradník pre vypočutie, člen Komisie zodpovedný za obchodnú politiku určí úradníka, ktorý má skúsenosti s obchodnými konaniami, aby vykonával povinnosti úradníka pre vypočutie ad interim, až kým úradník pre vypočutie nebude schopný znovu plniť svoje povinnosti alebo kým Komisia nerozhodne o vymenovaní nového úradníka pre vypočutie.

            Článok 4
            Zásady zásahov úradníka pre vypočutie

               1.   Povinnosti úradníka pre vypočutie sa vykonávajú v súlade s odsekmi 2 až 11.

               2.   Úradník pre vypočutie pri plnení svojich úloh koná nezávisle a neprijíma pokyny.

               3.   Úradník pre vypočutie je viazaný pravidlami služobného poriadku, v ktorých sa zakazuje neoprávnené zverejnenie informácií získaných pri výkone služby, a touto povinnosťou je viazaný aj po odchode zo služby.

               4.   Úradník pre vypočutie zohľadňuje potrebu účinného uplatňovania základných nariadení v súlade s platnými právnymi predpismi Únie a príslušnou judikatúrou Súdneho dvora Európskej únie.

               5.   Úradník pre vypočutie má počas konania neobmedzený a okamžitý prístup ku všetkým spisom týkajúcim sa obchodného konania.

               6.   Úradník pre vypočutie prijíma rozhodnutia podľa ustanovení článkov 12 až 16 a v akomkoľvek prípade týkajúcom sa práv zainteresovaných strán, ktoré požiadali o zásah úradníka pre vypočutie, môže poskytnúť odporúčania útvarom Komisie zodpovedným za prešetrovanie. Úradník pre vypočutie sa usiluje o to, aby sa pri príprave návrhov právnych aktov alebo návrhov pre Komisiu náležite zohľadnili všetky relevantné skutočnosti bez ohľadu na to, či sú pre dotknuté strany priaznivé alebo nepriaznivé.

               7.   Úradníka pre vypočutie o vývoji konania, do ktorého zasiahol, informuje zodpovedný riaditeľ alebo jeho zástupca, a to až dovtedy, kým sa neprijme záverečný právny akt.

               8.   Úradník pre vypočutie je bezodkladne informovaný o každej významnej zmene stanoviska Komisie v štádiu ukladania konečných opatrení v rámci obchodných konaní, aby mohol posúdiť možný vplyv na práva zainteresovaných strán.

               9.   Úradník pre vypočutie poskytuje poradenstvo členovi Komisie zodpovednému za obchodnú politiku, a v prípade potreby aj generálnemu riaditeľovi, v záležitostiach týkajúcich sa opatrení, ktoré je potrebné prijať po odporúčaniach úradníka pre vypočutie, prípadne aj v záležitostiach týkajúcich sa možných opravných prostriedkov.

               10.   Zodpovedný riaditeľ konzultuje s úradníkom pre vypočutie všetky zmeny alebo aktualizácie politík týkajúce sa procesných záležitostí a podstatných otázok, ktoré majú vplyv na práva zainteresovaných strán alebo akúkoľvek inú problematiku vyplývajúcu z obchodného konania.

               11.   Úradník pre vypočutie môže predkladať pripomienky a odporúčania v akejkoľvek veci vyplývajúcej z obchodného konania členovi Komisie zodpovednému za obchodnú politiku a v prípade potreby generálnemu riaditeľovi.

            Článok 5
            Zásah úradníka pre vypočutie

               1.   Zainteresované strany sa môžu obrátiť na úradníka pre vypočutie v obchodných konaniach. Každá žiadosť sa predkladá v dostatočnom predstihu so zreteľom na časové obmedzenia konania. Zainteresované strany sa obracajú na úradníka pre vypočutie v najskoršom možnom čase po vzniknutí udalosti odôvodňujúcej takýto zásah.

               2.   Úradník pre vypočutie môže konať aj na žiadosť člena Komisie zodpovedného za obchodnú politiku, generálneho riaditeľa, riaditeľa zodpovedného za obchodné konanie alebo jeho zástupcu alebo riaditeľa iného útvaru zapojeného do obchodného konania.

               3.   Každá žiadosť o zásah úradníka pre vypočutie sa podáva písomne a uvádzajú sa v nej otázky, na ktoré sa má upozorniť úradník pre vypočutie, vrátane vysvetlenia, akým spôsobom dochádza k ovplyvneniu práv žiadateľa na obhajobu.

               4.   Každý záverečný právny akt alebo návrh Komisie obsahuje poznámku úradníka pre vypočutie, v ktorej sa uvádza, či do príslušného konania zasiahol, a ak áno, o aký zásah išlo.

               5.   Úradník pre vypočutie dostáva kópiu z konzultácií, ktoré začali príslušné útvary Komisie podľa článku 23 ods. 3 rokovacieho poriadku Komisie.

            Článok 6
            Vypočutia

               1.   Úradník pre vypočutie môže na požiadanie alebo za podmienok stanovených v základných nariadeniach zorganizovať a uskutočniť vypočutie medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie zodpovednými za prešetrovanie. Úradník pre vypočutie môže zorganizovať a uskutočniť vypočutia aj medzi zainteresovanými stranami s rôznymi záujmami.

               2.   Úradník pre vypočutie po prijatí žiadosti o vypočutie posúdi nastolené otázky a rozhodne, či je vypočutie potrebné. Vypočutie sa môže týkať akejkoľvek otázky, ktorá sa vyskytne v priebehu obchodného konania a mohla by mať vplyv na práva zainteresovaných strán.

               3.   Vypočutie sa v zásade uskutoční len vtedy, ak sa otázky nedajú vyriešiť s útvarmi Komisie.

               4.   Ak sa žiadosti o vypočutie predložia mimo príslušných časových rámcov určených pre konanie, úradník pre vypočutie preskúma dôvody takéhoto oneskorenia, povahu nastolených otázok a vplyv uvedených otázok na práva na obhajobu, a to s náležitým ohľadom na záujmy dobrej správy vecí verejných a včasné ukončenie prešetrovania.

               5.   Cieľom vypočutia je zabezpečiť, aby útvary Komisie dodržiavali práva strán na obhajobu. Úradník pre vypočutie v zásade nepripúšťa ani neposudzuje dôkazy, ktoré sa útvarom Komisie nepredložili v priebehu konania.

               6.   Fyzické alebo právnické osoby, ktoré boli pozvané na vypočutie úradníkom pre vypočutie, sa dostavia osobne alebo sú zastúpené riadne splnomocneným zástupcom vymenovaným z radov zamestnancov alebo právnym zástupcom. Ak to úradník pre vypočutie pripustí, môže im asistovať právny poradca alebo iná kvalifikovaná osoba, ktorá nepatrí medzi ich zamestnancov.

               7.   Tento článok sa nedotýka práva na vypočutie pred útvarmi Komisie zodpovednými za prešetrovanie podľa základných nariadení.

            Článok 7
            Vypočutia medzi jednotlivými zainteresovanými stranami alebo skupinami zainteresovaných strán s podobnými záujmami a útvarmi Komisie zodpovednými za prešetrovanie

               1.   Úradník pre vypočutie môže organizovať a uskutočňovať vypočutia medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie zodpovednými za prešetrovanie, a to na základe odôvodnenej žiadosti danej zainteresovanej strany alebo skupiny zainteresovaných strán s podobnými záujmami.

               2.   Jednotlivá zainteresovaná strana môže požiadať o vypočutie týkajúce sa konkrétnej otázky so skupinou zainteresovaných strán s podobnými záujmami a útvarmi Komisie zodpovednými za prešetrovanie. Vypočutie sa uskutoční za predpokladu, že s účasťou súhlasí aspoň jedna ďalšia individuálna zainteresovaná strana s podobnými záujmami.

            Článok 8
            Vypočutia medzi zainteresovanými stranami s rôznymi záujmami

               1.   Úradník pre vypočutie môže organizovať a viesť vypočutie medzi zainteresovanými stranami s rôznymi záujmami, aby bolo možné predstaviť protichodné stanoviská a ponúknuť protiargumenty.

               2.   V rámci každého obchodného konania sa môže zorganizovať vypočutie medzi zainteresovanými stranami s rôznymi záujmami po tom, ako sa úradník pre vypočutie oboznámi s názormi útvarov Komisie zodpovedných za prešetrovanie.

               3.   Jednotlivá zainteresovaná strana môže požiadať o vypočutie medzi zainteresovanými stranami s rôznymi záujmami v konkrétnej otázke. Vypočutie sa môže uskutočniť za predpokladu, že s účasťou súhlasí aspoň jedna ďalšia individuálna zainteresovaná strana s rôznymi záujmami.

               4.   Útvary Komisie zodpovedné za prešetrovanie sa vypočutia zúčastnia ako pozorovatelia.

               5.   Príslušní zástupcovia členských štátov sa môžu vypočutia medzi zainteresovanými stranami s rôznymi záujmami zúčastniť ako pozorovatelia.

            Článok 9
            Príprava vypočutí

               1.   Po vypočutí zodpovedného riaditeľa alebo jeho zástupcu určí úradník pre vypočutie dátum, dĺžku trvania a miesto vypočutia. Ak zainteresované strany alebo útvary Komisie požadujú odklad, o jeho povolení rozhodne úradník pre vypočutie.

               2.   V prípade potreby úradník pre vypočutie môže s cieľom čo najlepšie určiť a objasniť faktické alebo právne otázky, ktoré sa majú počas vypočutia riešiť, zvolať prípravné zasadnutie so zainteresovanými stranami alebo s útvarmi Komisie zodpovednými za prešetrovanie alebo s inými útvarmi. Úradník pre vypočutie si môže od účastníkov vyžiadať akékoľvek informácie potrebné na prípravu vypočutia.

               3.   Úradník pre vypočutie pripravuje program každého vypočutia. Program sa pred vypočutím sprístupňuje všetkým účastníkom.

               4.   Úradník pre vypočutie môže v primeranom čase po termíne predloženia pripomienok k zverejneným informáciám a pred vypočutím medzi stranami vyzvať účastníkov na predloženie otázok týkajúcich sa informácií, ktoré poskytli iné zainteresované strany.

               5.   Úradník pre vypočutie môže po vypočutí zodpovedného riaditeľa alebo jeho zástupcu predložiť vopred stranám pozvaným na vypočutie zoznam otázok, ku ktorým by sa mali vyjadriť.

               6.   Úradník pre vypočutie môže požiadať o predchádzajúce písomné oznámenie hlavného obsahu zamýšľaných vyhlásení účastníkov vypočutia.

               7.   Úradník pre vypočutie pozýva na vypočutia, ktoré organizuje, zamestnancov člena Komisie zodpovedného za obchodnú politiku a zamestnancov Právneho servisu. Úradník pre vypočutie môže na tieto vypočutia prizvať aj iné útvary Komisie.

               8.   Úradník pre vypočutie môže na tieto vypočutia prizvať externých odborníkov. O povolenie účasti externých odborníkov na vypočutiach môžu úradníka pre vypočutie požiadať aj zainteresované strany a Komisia. O týchto žiadostiach rozhoduje úradník pre vypočutie. Externí odborníci prizvaní na vypočutie podpíšu dohodu o mlčanlivosti.

               9.   Od externých odborníkov sa môže požadovať, aby poskytli všetky relevantné analýzy, správy alebo publikácie. Zahrnú sa do spisu prístupného na nahliadnutie zainteresovaným stranám a ak je to možné, sprístupnia sa všetkým účastníkom ešte pred vypočutím.

            Článok 10
            Vedenie vypočutí

               1.   Za vedenie vypočutí zodpovedá úradník pre vypočutie. Úradník pre vypočutie zabezpečuje, aby vypočutie prebiehalo spravodlivo a nestranne.

               2.   Vypočutia nie sú verejné. Úradník pre vypočutie rozhodne, ktoré osoby budú vypočuté v mene zainteresovanej strany, a či dotknuté osoby budú vypočuté osobitne alebo v prítomnosti iných osôb prizvaných na vypočutie. V druhom prípade sa zohľadňujú legitímne záujmy zainteresovaných strán pri ochrane ich obchodných tajomstiev a iných dôverných informácií.

               3.   Úradník pre vypočutie môže umožniť účastníkom počas vypočutia klásť otázky a odpovedať na ne.

               4.   Ak úradník pre vypočutie prizval externých odborníkov, poskytne im príležitosť predstaviť svoje stanoviská a odpovedať na otázky iných účastníkov vypočutia.

               5.   Vzhľadom na potrebu zabezpečiť právo na vypočutie, úradník pre vypočutie môže v prípade potreby po uskutočnení vypočutia a po vypočutí zodpovedného riaditeľa alebo jeho zástupcu poskytnúť zainteresovaným stranám príležitosť na predloženie ďalších písomných pripomienok. Úradník pre vypočutie stanoví dátum, dokedy sa majú tieto pripomienky predložiť. Úradník pre vypočutie môže rozhodnúť, že písomné pripomienky doručené po tomto dátume nebude brať do úvahy.

            Článok 11
            Ďalší postup po vypočutí

               1.   V prípade zorganizovania vypočutí medzi zainteresovanými stranami s rôznymi záujmami úradník pre vypočutie vypracuje zápis alebo zmysluplné zhrnutie vypočutia a sprístupní ho všetkým účastníkom vypočutia. Zápis alebo zmysluplné zhrnutie sa začlenia do spisu prístupného zainteresovaným stranám na nahliadnutie.
               V prípade zorganizovania vypočutí medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie úradník pre vypočutie vypracuje zápis alebo zmysluplné zhrnutie vypočutia, ktoré sa sprístupní všetkým účastníkom vypočutia. Títo účastníci môžu predložiť odôvodnenú žiadosť o zachovanie dôvernosti určitých informácií obsiahnutých v zápise alebo zhrnutí. O žiadostiach rozhodne úradník pre vypočutie po vypočutí útvarov Komisie zodpovedných za prešetrovanie a v prípade potreby aj iných útvarov. Verejná verzia zápisu alebo zhrnutia vypočutia sa začlení do spisu, ktorý je prístupný zainteresovaným stranám na nahliadnutie.

               2.   Úradník pre vypočutie môže v súlade s článkom 4 ods. 5 predložiť útvarom Komisie zodpovedným za prešetrovanie svoje odporúčania. Útvary Komisie zodpovedné za prešetrovanie informujú v dostatočnom časovom predstihu pred prijatím záverečného právneho aktu úradníka pre vypočutie o tom, či a ako tieto odporúčania zohľadnili, a poskytnú mu kópiu návrhu právneho aktu.

               3.   Úradník pre vypočutie bezodkladne informuje člena Komisie zodpovedného za obchodnú politiku o vypočutiach individuálnych strán alebo skupiny zainteresovaných strán s podobnými záujmami, ako sa to stanovuje v článku 18. Ak si to daný prípad vyžaduje, úradník pre vypočutie predloží okamžité odporúčanie členovi Komisie zodpovednému za obchodnú politiku alebo generálnemu riaditeľovi.

               4.   Odporúčania úradníka pre vypočutie pre útvary Komisie zodpovedné za prešetrovanie, ako aj správy a závery určené členovi Komisie zodpovednému za obchodnú politiku a generálnemu riaditeľovi, sa v zásade považujú za dôverné interné dokumenty.
               V záujme transparentnosti a dobrej správy vecí verejných však úradník pre vypočutie rozhodne, ktoré dokumenty pochádzajúce od neho sa začlenia do spisu prístupného zainteresovaným stranám na nahliadnutie.

            Článok 12
            Prístup k spisu

               1.   Zainteresovaná strana môže požiadať úradníka pre vypočutie o preskúmanie zamietavého stanoviska útvarov Komisie zodpovedných za prešetrovanie k žiadosti strany o poskytnutie prístupu vo vhodnom čase k spisu prístupnému na nahliadnutie alebo k určitému dokumentu vo vlastníctve Komisie. Úradník pre vypočutie preskúma prípad a pripraví rozhodnutie o tom, či sa poskytne čiastočný alebo úplný prístup k spisu alebo požadovanému dokumentu, alebo či sa tento prístup zamietne.

               2.   Úradník pre vypočutie stanoví lehoty, v rámci ktorých útvary Komisie zodpovedné za prešetrovanie poskytnú prístup.

            Článok 13
            Dôvernosť

               1.   Úradník pre vypočutie je viazaný všeobecnými pravidlami týkajúcimi sa dôvernosti informácií predkladaných zainteresovanými stranami v správnych konaniach pred Komisiou.

               2.   Úradník pre vypočutie preskúmava žiadosti zainteresovaných strán alebo útvarov Komisie zodpovedných za prešetrovanie týkajúce sa dôverného charakteru dokumentu vo vlastníctve útvarov Komisie zodpovedných za prešetrovanie. Úradník pre vypočutie rozhoduje o takýchto žiadostiach s prihliadnutím na právo zainteresovaných strán na obhajobu, ako aj na pravidlá týkajúce sa dôvernosti.

            Článok 14
            Zhrnutia, ktoré nemajú dôverný charakter, týkajúce sa dôverných informácií

               1.   Zainteresovaná strana môže požiadať úradníka pre vypočutie o preskúmanie posúdenia dostatočnej podrobnosti zhrnutia, ktoré nemá dôverný charakter, týkajúceho sa dôverných informácií predložených počas prešetrovania na dôkladné pochopenie povahy dôverne predkladaných informácií, ktoré vykonali útvary Komisie zodpovedné za prešetrovanie.

               2.   Ak útvary Komisie zodpovedné za prešetrovanie zamýšľajú nevziať do úvahy dokument alebo informácie, pre ktoré zainteresovaná strana odmietla poskytnúť zmysluplné zhrnutie, ktoré nemá dôverný charakter, zainteresovaná strana môže úradníka pre vypočutie požiadať o rozhodnutie v tejto veci.

               3.   Úradník pre vypočutie žiadosti preskúma. Ak zhrnutie, ktoré nemá dôverný charakter, nie je dostatočne podrobné, poskytne zainteresovanej strane, ktorá ho pripravila, dostatočný čas na jeho pripomienkovanie a zlepšenie.

               4.   Ak zainteresovaná strana, ktorá predložila dôverné informácie, pripraví nedostatočné zhrnutie, ponúkne odôvodnenie, ktoré nemožno prijať, alebo nekoná, úradník pre vypočutie v súlade s príslušnými ustanoveniami základných nariadení rozhodne o tom, či sa vezmú do úvahy dôverné informácie, pre ktoré nebolo poskytnuté zmysluplné zhrnutie, ktoré nemá dôverný charakter.

            Článok 15
            Prístup k dôverným informáciám, ktoré nemožno predložiť vo forme zhrnutia
            Na žiadosť zainteresovanej strany môže úradník pre vypočutie preskúmať informácie, ktoré sú dôverné a ktoré nemožno predložiť vo forme zhrnutia, v súvislosti s ktorými sa požadovalo zachovanie dôvernosti a ku ktorým nemá daná strana prístup, s cieľom overiť, ako tieto informácie využili útvary Komisie zodpovedné za prešetrovanie.
            Úradník pre vypočutie žiadajúcu zainteresovanú stranu informuje o tom, či:

                        a)

                        sú informácie, ku ktorým daná strana nemá prístup, relevantné na obhajobu tejto strany;

                        b)

                        keď je to relevantné, útvary vykonávajúce prešetrovanie správne použili informácie v skutočnostiach a úvahách, na ktorých založili svoje závery.

            Článok 16
            Predĺženie lehôt

               1.   Žiadosť o predĺženie lehoty alebo o odklad vyplnenia dotazníkov, predloženia dodatočných informácií, návštev na mieste alebo predloženia pripomienok k zverejneniu informácií adresuje zainteresovaná strana najskôr útvarom Komisie zodpovedným za prešetrovanie. Táto žiadosť sa predkladá v dostatočnom časovom predstihu pred uplynutím pôvodnej lehoty.
               Ak sa táto žiadosť zamietne alebo ak sa zainteresovaná strana domnieva, že poskytnuté predĺženie je nedostatočné, môže pred uplynutím pôvodnej lehoty predložiť úradníkovi pre vypočutie odôvodnenú žiadosť o preskúmanie tejto veci. Žiadosť sa predkladá priamo úradníkovi pre vypočutie.
               Po vypočutí zodpovedného riaditeľa alebo jeho zástupcu môže úradník pre vypočutie predĺžiť lehoty alebo žiadosť zamietnuť.
               Úradník pre vypočutie rozhodne vzhľadom na osobitné okolnosti príslušnej žiadosti a časové obmedzenia konania.

               2.   Útvary Komisie vo veci postúpenej úradníkovi pre vypočutie nekonajú, kým úradník pre vypočutie nerozhodne.

            Článok 17
            Účasť na zasadnutiach výborov
            Úradník pre vypočutie sa môže zúčastňovať zasadnutí príslušných výborov. V prípade potreby môže úradník pre vypočutie odpovedať na otázky členských štátov, ak sa tieto otázky týkajú povahy zásahu úradníka pre vypočutie v rámci konaní.

            Článok 18
            Správy úradníka pre vypočutie

               1.   Na konci každého roka pripraví úradník pre vypočutie výročnú správu. Výročná správa obsahuje informácie o prípadoch, v ktorých úradník pre vypočutie zasiahol, o type prijatých rozhodnutí a odporúčaní a o odporúčaniach na zlepšenie obchodných konaní. Správa je určená členovi Komisie zodpovednému za obchodnú politiku. Kópia správy sa odošle generálnemu riaditeľovi a príslušnému riaditeľovi (riaditeľom).

               2.   Súhrn výročnej správy sa oznámi Európskemu parlamentu a členským štátom a uverejní sa na webovej lokalite úradníka pre vypočutie.

               3.   Okrem výročnej správy uvedenej v odseku 1 úradník pre vypočutie v opodstatnených prípadoch poskytne ad hoc členovi Komisie zodpovednému za obchodnú politiku súhrn činností úradníka pre vypočutie a otázky, ktoré sa vyskytli počas týchto činností. V týchto informáciách stručne opíše najzásadnejšie problémy politík, svoje rozhodnutia a odporúčania a ich zohľadnenie útvarmi Komisie zodpovednými za prešetrovanie. Generálny riaditeľ dostane kópiu týchto informácií.

               4.   Úradník pre vypočutie podáva správu o všetkých vypočutiach zainteresovaných strán s rôznymi záujmami a členovi Komisie zodpovednému za obchodnú politiku a generálnemu riaditeľovi môže podávať správy o všetkých ďalších problémoch, ktoré sa vyskytli pri obchodných konaniach alebo iných činnostiach a ktoré sú dôležité na účinné uplatňovanie právnych predpisov Európskej únie pri obchodných konaniach.

               5.   Záverečná správa úradníka pre vypočutie o vypočutiach strán s rôznymi záujmami sa predkladá členovi Komisie zodpovednému za obchodnú politiku, generálnemu riaditeľovi a príslušnému riaditeľovi. Oznámi sa príslušným zástupcom členských štátov a zainteresovaným stranám.

            Článok 19
            Prechodné ustanovenia
            Toto rozhodnutie sa uplatňuje na konania, ktoré sa začali odo dňa nadobudnutia účinnosti tohto rozhodnutia, a na konania, ktoré sa začali už pred uvedeným dátumom.
            Procesné kroky vykonané pred nadobudnutím účinnosti tohto rozhodnutia zostávajú na účely tohto rozhodnutia naďalej v platnosti.

            Článok 20
            Zrušenie rozhodnutia 2012/199/EÚ
            Rozhodnutie 2012/199/EÚ sa zrušuje.

            Článok 21
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            V Bruseli 21. februára 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 308, 8.12.2000, s. 26.

            (2)  Rozhodnutie predsedu Európskeho komisie 2012/199/EÚ z 29. februára 2012 o funkcii a pôsobnosti úradníka pre vypočutie v určitých obchodných konaniach (Ú. v. EÚ L 107, 19.4.2012, s. 5).

            (3)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 21).

            (4)  Nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 55).

            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (6)  Nariadenie Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (Ú. v. EÚ L 83, 27.3.2015, s. 16).

            (7)  Nariadenie Európskeho parlamentu a Rady (EÚ) 2015/755 z 29. apríla 2015 o spoločných pravidlách na dovozy z určitých tretích krajín (Ú. v. EÚ L 123, 19.5.2015, s. 33).

            (8)  Nariadenie Európskeho parlamentu a Rady (EÚ) 2015/1843 zo 6. októbra 2015, ktorým sa stanovujú postupy Únie v oblasti spoločnej obchodnej politiky s cieľom zaistenia uplatňovania práv Únie podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (Ú. v. EÚ L 272, 16.10.2015, s. 1).

            (9)  Nariadenie Európskeho parlamentu a Rady (EÚ) 2016/1035 z 8. júna 2016 o ochrane proti stanovovaniu podhodnotených cien plavidiel (Ú. v. EÚ L 176, 30.6.2016, s. 1).

            (10)  Nariadenie Európskeho parlamentu a Rady (ES) č. 868/2004 z 21. apríla 2004 o ochrane voči ujme spôsobenej leteckým dopravcom Spoločenstva subvencovaním a nekalými cenovými praktikami pri poskytovaní leteckých dopravných služieb zo štátov, ktoré nie sú členmi Európskeho spoločenstva (Ú. v. EÚ L 162, 30.4.2004, s. 1).

            (11)  Nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (Ú. v. EÚ L 303, 31.10.2012, s. 1).

            (12)  Delegované nariadenie Komisie (EÚ) č. 155/2013 z 18. decembra 2012, ktorým sa stanovujú pravidlá týkajúce sa postupu udeľovania osobitného stimulačného opatrenia pre trvalo udržateľný rozvoj a dobrú správu vecí verejných na základe nariadenia Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 48, 21.2.2013, s. 5).

            (13)  Delegované nariadenie Komisie (EÚ) č. 1083/2013 z 28. augusta 2013, ktorým sa stanovujú pravidlá týkajúce sa postupu dočasného zrušenia colných preferencií a prijatia všeobecných ochranných opatrení na základe nariadenia Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 293, 5.11.2013, s. 16).

            (14)  Nariadenie Európskeho parlamentu a Rady (EÚ) 2015/476 z 11. marca 2015 o opatreniach, ktoré môže prijať Únia na základe správy prijatej orgánom na urovnávanie sporov WTO, ktorá sa týka antidumpingových a vyrovnávacích opatrení (Ú. v. EÚ L 83, 27.3.2015, s. 6).


title: Rozhodnutie zástupcov vlád členských štátov (EÚ, Euratom) 2019/382 zo 6. marca 2019, ktorým sa vymenúva sudca Všeobecného súdu

text:
                  11.3.2019

                  SK

                  Úradný vestník Európskej únie

                  L 69/50

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2019/382
         zo 6. marca 2019,
         ktorým sa vymenúva sudca Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
         keďže:

                     (1)

                     Na základe článku 7 Protokolu č. 3 o štatúte Súdneho dvora Európskej únie a v dôsledku vymenovania pána Petra Georgea XUEREBA za sudcu Súdneho dvora je potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Petra Georgea XUEREBA, ktoré trvá do 31. augusta 2019.

                     (2)

                     Na túto funkciu bola navrhnutá pani Ramona FRENDOVÁ.

                     (3)

                     Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pani Ramony FRENDOVEJ vykonávať funkciu sudkyne Všeobecného súdu,

               PRIJALI TOTO ROZHODNUTIE:

            Článok 1
            Pani Ramona FRENDOVÁ sa vymenúva za sudkyňu Všeobecného súdu na obdobie odo dňa nadobudnutia účinnosti tohto rozhodnutia do 31. augusta 2019.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 6. marca 2019

                  predsedníčka

               L. ODOBESCU


Rozhodnutie Komisie z 11/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8492 - Quaker / Houghton) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 14/03/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9200 - CK Holdings Co., Ltd. / Magneti Marelli S.p.A.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 01/03/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9261 - Clayton, Dubilier & Rice / FH Investments Limited) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/03/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9260 - Public Sector Pension Investment Board / Allianz Real Estate Investments S.A. / Greystar Real Estate Partners, LLC / Paul Street East) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Súdneho dvora z 12. februára 2019 o oficiálnych sviatkoch a súdnych prázdninách

text:
                  18.3.2019

                  SK

                  Úradný vestník Európskej únie

                  C 103/2

         ROZHODNUTIE SÚDNEHO DVORA
         z 12. februára 2019
         o oficiálnych sviatkoch a súdnych prázdninách
         (2019/C 103/02)
         SÚDNY DVOR
         vzhľadom na článok 24 ods. 2, 4 a 6 rokovacieho poriadku,
         keďže v súlade s týmto ustanovením je potrebné stanoviť zoznam oficiálnych sviatkov a vymedziť dni súdnych prázdnin,
         PRIJÍMA TOTO ROZHODNUTIE:

            Článok 1
            Zoznam oficiálnych sviatkov v zmysle článku 24 ods. 4 a 6 rokovacieho poriadku je stanovený takto:

                        —

                        Nový rok,

                        —

                        Veľkonočný pondelok,

                        —

                        1. máj,

                        —

                        Nanebovstúpenie Pána,

                        —

                        Turíčny pondelok,

                        —

                        23. jún,

                        —

                        15. august,

                        —

                        1. november,

                        —

                        25. december,

                        —

                        26. december.

            Článok 2
            Na obdobie od 1. novembra 2019 do 31. októbra 2020 sú dni súdnych prázdnin v zmysle článku 24 ods. 2 a 6 rokovacieho poriadku stanovené takto:

                        —

                        Vianoce 2019: od pondelka 23. decembra 2019 do nedele 12. januára 2020 vrátane,

                        —

                        Veľká noc 2020: od pondelka 6. apríla 2020 do nedele 19. apríla 2020 vrátane,

                        —

                        leto 2020: od štvrtka 16. júla 2020 do pondelka 31. augusta 2020 vrátane.

            Článok 3
            Toto rozhodnutie nadobúda účinnosť v deň svojho uverejnenia v Úradnom vestníku Európskej únie.

            V Luxemburgu 12. februára 2019

                  Tajomník

               A. CALOT ESCOBAR

                  Predseda

               K. LENAERTS


title: Rozhodnutie Európskej rady (EÚ) 2019/508 z 22. marca 2019, ktorým sa vymenúva člen Výkonnej rady Európskej centrálnej banky

text:
                  27.3.2019

                  SK

                  Úradný vestník Európskej únie

                  L 85/18

         ROZHODNUTIE EURÓPSKEJ RADY (EÚ) 2019/508
         z 22. marca 2019,
         ktorým sa vymenúva člen Výkonnej rady Európskej centrálnej banky
         EURÓPSKA RADA,
         so zreteľom na Zmluvu o fungovaní Európskej únie, a najmä na jej článok 283 ods. 2,
         so zreteľom na odporúčanie Rady Európskej únie (1),
         so zreteľom na stanovisko Európskeho parlamentu (2),
         so zreteľom na stanovisko Rady guvernérov Európskej centrálnej banky (3),
         keďže:

                     (1)

                     Funkčné obdobie pána Petra PRAETA, člena Výkonnej rady Európskej centrálnej banky, sa končí 31. mája 2019. Preto je potrebné vymenovať nového člena Výkonnej rady Európskej centrálnej banky.

                     (2)

                     Európska rada si želá vymenovať pána Philipa R. LANEA, ktorý podľa jej názoru spĺňa všetky podmienky ustanovené v článku 283 ods. 2 zmluvy,

               PRIJALA TOTO ROZHODNUTIE:

            Článok 1
            Pán Philip R. LANE sa týmto vymenúva za člena Výkonnej rady Európskej centrálnej banky na funkčné obdobie ôsmich rokov od 1. júna 2019.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 22. marca 2019

                  Za Európsku radu

                  predseda

               D. TUSK

            (1)  Ú. v. EÚ C 60, 15.2.2019, s. 1.

            (2)  Stanovisko zo 14. marca 2019 (zatiaľ neuverejnené v úradnom vestníku).

            (3)  Stanovisko zo 6. marca 2019 (zatiaľ neuverejnené v úradnom vestníku).


title: Rozhodnutie Komisie z 18. marca 2019 o účasti národného regulačného orgánu Čiernej Hory v Orgáne európskych regulátorov pre elektronické komunikácie

text:
                  27.3.2019

                  SK

                  Úradný vestník Európskej únie

                  C 115/6

         ROZHODNUTIE KOMISIE
         z 18. marca 2019
         o účasti národného regulačného orgánu Čiernej Hory v Orgáne európskych regulátorov pre elektronické komunikácie
         (2019/C 115/05)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:

                     (1)

                     V článku 17 ods. 1 Zmluvy o Európskej únii sa uvádzajú právomoci Komisie a stanovuje sa v ňom, že Komisia podporuje všeobecný záujem Únie a na tento účel sa ujíma vhodných iniciatív, vykonáva koordinačné, výkonné a riadiace funkcie v súlade s podmienkami ustanovenými v zmluvách a zabezpečuje zastupovanie Únie navonok s výnimkou spoločnej zahraničnej a bezpečnostnej politiky a iných prípadov ustanovených v zmluvách.

                     (2)

                     Podľa článku 35 ods. 2 nariadenia Európskeho parlamentu a Rady (EÚ) 2018/1971 (1) majú byť rada regulačných orgánov, pracovné skupiny a riadiaca rada otvorené účasti regulačných orgánov tretích krajín, ktoré zohrávajú hlavnú úlohu v oblasti elektronických komunikácií, ak uvedené tretie krajiny na tento účel uzavreli dohody s Úniou. Rovnako sa v ňom stanovuje, že podľa príslušných ustanovení uvedených dohôd sa pripravia pracovné dojednania, v ktorých sa stanoví najmä povaha, rozsah a spôsob, akým sa regulačné orgány dotknutých tretích krajín zúčastňujú bez hlasovacieho práva na práci Orgánu európskych regulátorov pre elektronické komunikácie (ďalej len „orgán BEREC“) a Úradu BEREC, vrátane ustanovení o účasti na iniciatívach uskutočňovaných orgánom BEREC, finančných príspevkoch a zamestnancoch Úradu BEREC.

                     (3)

                     Podľa článku 106 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (2) sa spolupráca v oblasti elektronických komunikácií v prvom rade zameriava na prioritné oblasti súvisiace s acquis Spoločenstva v tejto oblasti. Zmluvné strany predovšetkým posilnia spoluprácu v oblasti elektronických komunikačných sietí a elektronických komunikačných služieb. Únia a Čierna Hora preto uzavreli dohodu v zmysle článku 35 ods. 2 nariadenia (EÚ) 2018/1971.

                     (4)

                     Pokračovanie účasti regulačného orgánu Čiernej Hory v orgáne BEREC a v Úrade BEREC je plne v súlade so stratégiou pre západný Balkán (3), v ktorej sa požaduje prijatie opatrení na rozvoj digitálnej spoločnosti, vrátane zavádzania širokopásmového pripojenia a zníženia nákladov na roaming, a na zosúladenie právnych predpisov týchto krajín s právnymi predpismi Únie. Ako sa uvádza v Digitálnej agende pre západný Balkán (4), užší vzťah medzi Úniou a národnými regulačnými orgánmi krajín západného Balkánu by mal pomôcť zosúladiť regulačné postupy v regióne s praxou v Únii.

                     (5)

                     Vzhľadom na záujem Únie o posilnenie spolupráce s Čiernou Horou a na podporu prijatia regulačného režimu Únie pre elektronické komunikácie Čiernou Horou je vhodné uzavrieť pracovné dojednania týkajúce sa účasti regulačného orgánu Čiernej Hory v rade regulačných orgánov a pracovných skupinách orgánu BEREC a riadiacej rade Úradu BEREC,

               SA ROZHODLA TAKTO:

            Článok 1
            Národný regulačný orgán Čiernej Hory, ktorý má primárnu zodpovednosť za dohľad nad každodenným fungovaním trhu v oblasti elektronických komunikačných sietí a služieb, sa môže zúčastňovať na činnosti rady regulačných orgánov a pracovných skupín Orgánu európskych regulátorov pre elektronické komunikácie (ďalej len „orgán BEREC“) a riadiacej rady Úradu BEREC.
            Mandát pre účasť národného regulačného orgánu Čiernej Hory sa stanovuje v prílohe.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Komisiu

               Mariya GABRIEL

                  členka Komisie

            (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

            (2)  Rozhodnutie Rady a Komisie 2010/224/EÚ, Euratom z 29. marca 2010 o uzavretí Dohody o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (Ú. v. EÚ L 108, 29.4.2010, s. 1).

            (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov. Dôveryhodná perspektíva rozšírenia pre krajiny západného Balkánu a väčšia angažovanosť EÚ v tejto oblasti [COM(2018) 65 final, 6.2.2018].

            (4)  SWD(2018) 360 final, pracovný dokument útvarov Komisie, Opatrenia na podporu Digitálnej agendy pre západný Balkán.

            PRÍLOHA
            MANDÁT
            1.   Účasť v rade regulačných orgánov BEREC

                        1.

                        Národný regulačný orgán Čiernej Hory sa môže zúčastňovať na činnosti rady regulačných orgánov BEREC.

                        2.

                        Národný regulačný orgán Čiernej Hory vymenuje spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich zástupcu, ktorý sa zúčastní na rokovaniach rady regulačných orgánov BEREC.

                        3.

                        Národný regulačný orgán Čiernej Hory takisto vymenuje náhradníka, ktorý nahradí zástupcu v prípade jeho neprítomnosti. Náhradník sa vymenúva spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu.

                        4.

                        Zástupca národného regulačného orgánu Čiernej Hory a jeho náhradník sa vymenúvajú s ohľadom na ich vedomosti v oblasti elektronických komunikácií s prihliadnutím na príslušné schopnosti v oblasti riadenia, správy a rozpočtu. S cieľom zabezpečiť maximálny prospech z ich účasti sa národný regulačný orgán usiluje o obmedzenie fluktuácie svojich zástupcov a ak je to možné, aj ich náhradníkov.

                        5.

                        Účastník za národný regulačný orgán Čiernej Hory má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí rady regulačných orgánov BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov rady regulačných orgánov.

                        6.

                        Meno zástupcu národného regulačného orgánu Čiernej Hory a meno náhradníka sa zahrnú do zoznamu členov rady regulačných orgánov BEREC uverejneného v súlade s článkom 7 ods. 5 nariadenia (EÚ) 2018/1971 (1).

                        7.

                        Pri účasti na činnostiach rady regulačných orgánov BEREC zástupca Čiernej Hory a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  2.   Účasť v pracovných skupinách

                        1.

                        Národný regulačný orgán Čiernej Hory môže nominovať odborníkov, ktorí sa zúčastnia na činnosti pracovných skupín BEREC.

                        2.

                        Títo experti sa môžu zúčastňovať na všetkých činnostiach pracovných skupín v súlade s pravidlami a pracovnými postupmi orgánu BEREC. Môžu predniesť svoje stanovisko vo všetkých diskusiách bez ohľadu na to, či sa tieto uskutočnia na zasadnutí pracovných skupín, alebo akýmkoľvek iným spôsobom.

                  3.   Účasť v riadiacej rade Úradu BEREC

                        1.

                        Národný regulačný orgán Čiernej Hory sa môže zúčastňovať na činnosti riadiacej rady Úradu BEREC.

                        2.

                        Národný regulačný orgán Čiernej Hory vymenuje osobu, ktorá bola vymenovaná za zástupcu v rade regulačných orgánov BEREC a ktorá sa zúčastní na činnostiach riadiacej rady Úradu BEREC, alebo na tento účel vymenuje osobu inú ako zástupcu v rade regulačných úradov BEREC, a to spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich.

                        3.

                        Národný regulačný orgán Čiernej Hory takisto vymenuje za náhradníka osobu vymenovanú za náhradníka v rade regulačných orgánov BEREC alebo inú osobu spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu, ktorá nahradí zástupcu v prípade jeho neprítomnosti.

                        4.

                        Účastník za národný regulačný orgán Čiernej Hory má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí riadiacej rady BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov riadiacej rady BEREC.

                        5.

                        Meno zástupcu národného regulačného orgánu Čiernej Hory a meno náhradníka sa zahrnú do zoznamu členov riadiacej rady BEREC uverejneného v súlade s článkom 15 ods. 4 nariadenia (EÚ) 2018/1971.

                        6.

                        Pri účasti na činnostiach riadiacej rady BEREC zástupca národného regulačného orgánu Čiernej Hory a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  4.   Vyhlásenie o konflikte záujmov

                        1.

                        Zástupcovia národného regulačného orgánu Čiernej Hory v rade regulačných orgánov BEREC a riadiacej rade BEREC a ich náhradníci urobia písomné vyhlásenie, v ktorom oznámia svoje záväzky a absenciu alebo existenciu akýchkoľvek priamych alebo nepriamych záujmov, ktoré by sa mohli považovať za záujmy ovplyvňujúce ich nezávislosť.
                        Tieto vyhlásenia sa urobia v čase prevzatia funkcie a uverejnia sa. Musia byť presné a úplné a musia sa aktualizovať, keď hrozí, že existujú akékoľvek priame alebo nepriame záujmy, ktoré by sa mohli považovať za záujmy ovplyvňujúce nezávislosť osoby, ktorá urobila vyhlásenie.

                  5.   Personálne zaistenie

            Úrad BEREC môže využiť zamestnancov z Čiernej Hory vrátane vyslaných národných expertov a iných pracovníkov, ktorí nie sú zamestnancami Úradu BEREC, a to na základe rozhodnutia, ktoré vydá riadiaca rada BEREC.
            6.   Finančný príspevok národného regulačného orgánu Čiernej Hory v prospech Úradu BEREC

                        1.

                        Finančný príspevok do rozpočtu Úradu BEREC, ktorý národný regulačný orgán Čiernej Hory zaplatí za účasť v orgáne BEREC, predstavuje celkové náklady jeho účasti v súlade s bodmi 1, 2 a 3 tejto prílohy. Sumy sa určia v súlade s nižšie uvedeným bodom 6.2.

                        2.

                        Finančný príspevok, ktorý národný regulačný orgán Čiernej Hory uhradí podľa bodu 6.1, pokrýva tieto náklady:

                                    —

                                    náklady na preplatenie cestovných výdavkov vynaložených zástupcami národného regulačného úradu v súvislosti so zasadnutiami orgánu BEREC v súlade s pravidlami orgánu BEREC týkajúcimi sa preplácania výdavkov,

                                    —

                                    administratívne náklady súvisiace s uvedeným preplácaním cestovných výdavkov vo výške najviac 3 % zo súm vyplatených ako náhrada cestovných výdavkov,

                                    —

                                    administratívne náklady súvisiace s celkovou účasťou národného regulačného úradu na činnostiach orgánu BEREC.

                              Výšku finančného príspevku určí orgán BEREC, pričom zohľadní okrem iného služobné cesty naplánované na nasledujúci rok, ako aj skutočné služobné cesty a preplatenia výdavkov za predchádzajúci rok (predchádzajúce roky).

                        3.

                        Príspevok národného regulačného orgánu sa vynaloží v súlade s rozpočtovými pravidlami Úradu BEREC prijatými podľa článku 29 nariadenia (EÚ) 2018/1971.

                        4.

                        Cestovné výdavky a náklady spojené s pobytom, ktoré vznikli zástupcom a národným expertom národného regulačného orgánu Čiernej Hory v súvislosti s účasťou na činnosti orgánu BEREC a Úradu BEREC, vrátane súvisiacich stretnutí, preplatí Úrad BEREC podľa pravidiel stanovených v rozhodnutí riadiaceho výboru Úradu BEREC týkajúcom sa preplácania cestovných výdavkov, nákladov spojených s pobytom a iných výdavkov vzniknutých počas ciest osobám, ktoré nie sú zamestnancami Úradu BEREC (2).

                        5.

                        Po nadobudnutí účinnosti tohto rozhodnutia a na začiatku každého nasledujúceho roka Úrad BEREC zašle národnému regulačnému orgánu výzvu na zaplatenie finančných prostriedkov zodpovedajúcich jeho príspevku agentúre stanovenému podľa tohto rozhodnutia.

                        6.

                        Tento príspevok je vyjadrený v EUR a uhradí sa na bankový účet Úradu BEREC vedený v EUR.

                        7.

                        Národný regulačný orgán Čiernej Hory uhradí svoj príspevok v súlade s výzvou na zaplatenie finančných prostriedkov do 30 dní po tom, ako ju Úrad BEREC zašle.

                        8.

                        V prípade oneskoreného uhradenia príspevku sa národnému regulačnému orgánu počnúc dňom splatnosti účtujú úroky z dlžnej sumy. Úroková sadzba zodpovedá úrokovej sadzbe uplatňovanej Európskou centrálnou bankou v deň splatnosti pre jej operácie vedené v EUR, zvýšenej o 1,5 percentuálneho bodu.

                  7.   Podrobné pracovné dojednania

                        1.

                        Rada regulačných orgánov BEREC a riadiaca rada BEREC v prípade potreby určia podrobné pracovné dojednania týkajúce sa účasti národného regulačného orgánu Čiernej Hory, a to v súlade s nariadením (EÚ) 2018/1971 a týmto mandátom.

                        2.

                        Národný regulačný orgán Čiernej Hory sa môže zúčastňovať na činnosti orgánu BEREC, čo zahŕňa aj účasť v rade regulačných orgánov BEREC a pracovných skupinách, ako aj v riadiacej rade BEREC, a to odo dňa nadobudnutia účinnosti tohto rozhodnutia bez ohľadu na dokončenie podrobných pracovných dojednaní uvedených v bode 7.1.

               (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, ktorým sa ustanovujú opatrenia týkajúce sa prístupu k otvorenému internetu, a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

               (2)  Rozhodnutie riadiaceho výboru Úradu BEREC týkajúce sa preplácania cestovných výdavkov, nákladov na pobyt a iných výdavkov vzniknutých počas ciest osobám, ktoré nie sú zamestnancami Úradu BEREC, a ktorým sa zrušuje predchádzajúce rozhodnutie riadiaceho výboru č. MC/2013/05 zo 6. júna 2013 (MC/2015/13).


title: Rozhodnutie Komisie (EÚ) 2019/513 z 26. marca 2019 o bezpečnostnom rámci pre Program rozvoja európskeho obranného priemyslu

text:
                  27.3.2019

                  SK

                  Úradný vestník Európskej únie

                  L 85/43

         ROZHODNUTIE KOMISIE (EÚ) 2019/513
         z 26. marca 2019
         o bezpečnostnom rámci pre Program rozvoja európskeho obranného priemyslu
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 249,
         keďže:

                     (1)

                     Program rozvoja európskeho obranného priemyslu (1) (ďalej len „program“) je program zameraný na tzv. okno rozvoja spôsobilostí v rámci Európskeho obranného fondu na roky 2019 – 2020.

                     (2)

                     S utajenými skutočnosťami v programe sa zaobchádza v súlade s rozhodnutím Komisie (EÚ, Euratom) 2015/444 (2).

                     (3)

                     Vzhľadom na osobitosti programu a úlohu členských štátov v ňom, môžu členské štáty, na ktorých území sú usadení prijímatelia, utajovať základné informácie získané pri výkone vývojovej činnosti a zriadiť na tento účel bezpečnostný rámec pred podpisom dohody o grante,

               PRIJALA TOTO ROZHODNUTIE:

            Článok 1
            Utajovanie informácií

               1.   V rámci programu rozhodujú o pôvode utajovaných základných informácií získaných pri výkone výskumnej alebo vývojovej činnosti členské štáty, na ktorých území sú usadení prijímatelia.

               2.   Na tento účel môžu členské štáty rozhodnúť, že vytvoria osobitný bezpečnostný rámec na ochranu utajovaných informácií súvisiacich s danou činnosťou a na zaobchádzanie s nimi, a informujú o tom Komisiu.

               3.   Takýmto bezpečnostným rámcom nie je dotknutá možnosť Komisie mať prístup k informáciám, ktoré potrebuje na výkon danej činnosti.

               4.   Ak uvedené členské štáty nevytvoria osobitný bezpečnostný rámec, Komisia vytvorí bezpečnostný rámec pre danú činnosť v súlade s ustanoveniami rozhodnutia (EÚ, Euratom) 2015/444.

               5.   Uplatniteľný bezpečnostný rámec pre danú činnosť musí byť zavedený pred podpisom dohody o grante.

            Článok 2
            Nadobudnutie účinnosti
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 26. marca 2019

                  Za Komisiu

                  predseda

               Jean-Claude JUNCKER

            (1)  Bol zriadený nariadením Európskeho parlamentu a Rady (EÚ) 2018/1092 z 18. júla 2018, ktorým sa zriaďuje Program rozvoja európskeho obranného priemyslu zameraný na podporu konkurencieschopnosti a inovačnej kapacity obranného priemyslu Únie (Ú. v. EÚ L 200, 7.8.2018, s. 30).

            (2)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností (EÚ Ú. v. EÚ L 72, 17.3.2015, s. 53).


title: Rozhodnutie Komisie z 18. marca 2019 o účasti národného regulačného orgánu Severomacedónskej republiky v Orgáne európskych regulátorov pre elektronické komunikácie

text:
                  27.3.2019

                  SK

                  Úradný vestník Európskej únie

                  C 115/11

         ROZHODNUTIE KOMISIE
         z 18. marca 2019
         o účasti národného regulačného orgánu Severomacedónskej republiky v Orgáne európskych regulátorov pre elektronické komunikácie
         (2019/C 115/06)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:

                     (1)

                     V článku 17 ods. 1 Zmluvy o Európskej únii sa uvádzajú právomoci Komisie a stanovuje sa v ňom, že Komisia podporuje všeobecný záujem Únie a na tento účel sa ujíma vhodných iniciatív, vykonáva koordinačné, výkonné a riadiace funkcie v súlade s podmienkami ustanovenými v zmluvách a zabezpečuje zastupovanie Únie navonok s výnimkou spoločnej zahraničnej a bezpečnostnej politiky a iných prípadov ustanovených v zmluvách.

                     (2)

                     Podľa článku 35 ods. 2 nariadenia Európskeho parlamentu a Rady (EÚ) 2018/1971 (1) majú byť rada regulačných orgánov, pracovné skupiny a riadiaca rada otvorené účasti regulačných orgánov tretích krajín, ktoré zohrávajú hlavnú úlohu v oblasti elektronických komunikácií, ak uvedené tretie krajiny na tento účel uzavreli dohody s Úniou. Rovnako sa v ňom stanovuje, že podľa príslušných ustanovení uvedených dohôd sa pripravia pracovné dojednania, v ktorých sa stanoví najmä povaha, rozsah a spôsob, akým sa regulačné orgány dotknutých tretích krajín zúčastňujú bez hlasovacieho práva na práci Orgánu európskych regulátorov pre elektronické komunikácie (ďalej len „orgán BEREC“) a Úradu BEREC, vrátane ustanovení o účasti na iniciatívach uskutočňovaných orgánom BEREC, finančných príspevkoch a zamestnancoch Úradu BEREC.

                     (3)

                     Podľa článku 95 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Severomacedónskou republikou na strane druhej (2) zmluvné strany posilnia spoluprácu v oblasti elektronickej komunikačnej infraštruktúry a súvisiacich služieb. Medzi prioritné oblasti patrí okrem iného rozvoj politík, právne a regulačné aspekty a budovanie inštitúcií potrebných na podporu liberalizovaného prostredia. Únia a Severomacedónska republika preto uzavreli dohodu v zmysle článku 35 ods. 2 nariadenia (EÚ) 2018/1971.

                     (4)

                     Pokračovanie účasti regulačného orgánu Severomacedónskej republiky v orgáne BEREC a v Úrade BEREC je plne v súlade so stratégiou pre západný Balkán (3), v ktorej sa požaduje prijatie opatrení na rozvoj digitálnej spoločnosti, vrátane zavádzania širokopásmového pripojenia a zníženia nákladov na roaming, a na zosúladenie právnych predpisov týchto krajín s právnymi predpismi Únie. Ako sa uvádza v Digitálnej agende pre západný Balkán (4), užší vzťah medzi Úniou a národnými regulačnými orgánmi krajín západného Balkánu by mal pomôcť zosúladiť regulačné postupy v regióne s praxou v Únii.

                     (5)

                     Vzhľadom na záujem Únie o posilnenie spolupráce so Severomacedónskou republikou a na podporu prijatia regulačného režimu Únie pre elektronické komunikácie Severomacedónskou republikou je vhodné uzavrieť pracovné dojednania týkajúce sa účasti regulačného orgánu Severomacedónskej republiky v rade regulačných orgánov a pracovných skupinách orgánu BEREC a riadiacej rade Úradu BEREC,

               SA ROZHODLA TAKTO:

            Článok 1
            Národný regulačný orgán Severomacedónskej republiky, ktorý má primárnu zodpovednosť za dohľad nad každodenným fungovaním trhu v oblasti elektronických komunikačných sietí a služieb, sa môže zúčastňovať na činnosti rady regulačných orgánov a pracovných skupín Orgánu európskych regulátorov pre elektronické komunikácie (ďalej len „orgán BEREC“) a riadiacej rady Úradu BEREC.
            Mandát pre účasť národného regulačného orgánu Severomacedónskej republiky sa stanovuje v prílohe.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Komisiu

               Mariya GABRIEL

                  členka Komisie

            (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

            (2)  Dohoda o stabilizácii a pridružení medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na strane druhej (Ú. v. EÚ L 84, 20.3.2004, s. 13).

            (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov. Dôveryhodná perspektíva rozšírenia pre krajiny západného Balkánu a väčšia angažovanosť EÚ v tejto oblasti [COM(2018) 65 final, 6.2.2018].

            (4)  SWD(2018) 360 final, pracovný dokument útvarov Komisie, Opatrenia na podporu Digitálnej agendy pre západný Balkán.

            PRÍLOHA
            MANDÁT
            1.   Účasť v rade regulačných orgánov BEREC

                        1.

                        Národný regulačný orgán Severomacedónskej republiky sa môže zúčastňovať na činnosti rady regulačných orgánov BEREC.

                        2.

                        Národný regulačný orgán Severomacedónskej republiky vymenuje spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich zástupcu, ktorý sa zúčastní na rokovaniach rady regulačných orgánov BEREC.

                        3.

                        Národný regulačný orgán Severomacedónskej republiky takisto vymenuje náhradníka, ktorý nahradí zástupcu v prípade jeho neprítomnosti. Náhradník sa vymenúva spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu.

                        4.

                        Zástupca národného regulačného orgánu Severomacedónskej republiky a jeho náhradník sa vymenúvajú s ohľadom na ich vedomosti v oblasti elektronických komunikácií s prihliadnutím na príslušné schopnosti v oblasti riadenia, správy a rozpočtu. S cieľom zabezpečiť maximálny prospech z ich účasti sa národný regulačný orgán usiluje o obmedzenie fluktuácie svojich zástupcov a ak je to možné, aj ich náhradníkov.

                        5.

                        Účastník za národný regulačný orgán Severomacedónskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí rady regulačných orgánov BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov rady regulačných orgánov.

                        6.

                        Meno zástupcu národného regulačného orgánu Severomacedónskej republiky a meno náhradníka sa zahrnú do zoznamu členov rady regulačných orgánov BEREC uverejneného v súlade s článkom 7 ods. 5 nariadenia (EÚ) 2018/1971 (1).

                        7.

                        Pri účasti na činnostiach rady regulačných orgánov BEREC zástupca Severomacedónskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  2.   Účasť v pracovných skupinách

                        1.

                        Národný regulačný orgán Severomacedónskej republiky môže nominovať odborníkov, ktorí sa zúčastnia na činnosti pracovných skupín BEREC.

                        2.

                        Títo experti sa môžu zúčastňovať na všetkých činnostiach pracovných skupín v súlade s pravidlami a pracovnými postupmi orgánu BEREC. Môžu predniesť svoje stanovisko vo všetkých diskusiách bez ohľadu na to, či sa tieto uskutočnia na zasadnutí pracovných skupín, alebo akýmkoľvek iným spôsobom.

                  3.   Účasť v riadiacej rade Úradu BEREC

                        1.

                        Národný regulačný orgán Severomacedónskej republiky sa môže zúčastňovať na činnosti riadiacej rady Úradu BEREC.

                        2.

                        Národný regulačný orgán Severomacedónskej republiky vymenuje osobu, ktorá bola vymenovaná za zástupcu v rade regulačných orgánov BEREC a ktorá sa zúčastní na činnostiach riadiacej rady Úradu BEREC, alebo na tento účel vymenuje osobu inú ako zástupcu v rade regulačných úradov BEREC, a to spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich.

                        3.

                        Národný regulačný orgán Severomacedónskej republiky takisto vymenuje za náhradníka osobu vymenovanú za náhradníka v rade regulačných orgánov BEREC alebo inú osobu spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu, ktorá nahradí zástupcu v prípade jeho neprítomnosti.

                        4.

                        Účastník za národný regulačný orgán Severomacedónskej republiky má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí riadiacej rady BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov riadiacej rady BEREC.

                        5.

                        Meno zástupcu národného regulačného orgánu Severomacedónskej republiky a meno náhradníka sa zahrnú do zoznamu členov riadiacej rady BEREC uverejneného v súlade s článkom 15 ods. 4 nariadenia (EÚ) 2018/1971.

                        6.

                        Pri účasti na činnostiach riadiacej rady BEREC zástupca národného regulačného orgánu Severomacedónskej republiky a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  4.   Vyhlásenie o konflikte záujmov

                        1.

                        Zástupcovia národného regulačného orgánu Severomacedónskej republiky v rade regulačných orgánov BEREC a riadiacej rade BEREC a ich náhradníci urobia písomné vyhlásenie, v ktorom oznámia svoje záväzky a absenciu alebo existenciu akýchkoľvek priamych alebo nepriamych záujmov, ktoré by sa mohli považovať za záujmy ovplyvňujúce ich nezávislosť.
                        Tieto vyhlásenia sa urobia v čase prevzatia funkcie a uverejnia sa. Musia byť presné a úplné a musia sa aktualizovať, keď hrozí, že existujú akékoľvek priame alebo nepriame záujmy, ktoré by sa mohli považovať za záujmy ovplyvňujúce nezávislosť osoby, ktorá urobila vyhlásenie.

                  5.   Personálne zaistenie

                        1.

                        Úrad BEREC môže využiť zamestnancov zo Severomacedónskej republiky vrátane vyslaných národných expertov a iných pracovníkov, ktorí nie sú zamestnancami Úradu BEREC, a to na základe rozhodnutia, ktoré vydá riadiaca rada BEREC.

                  6.   Finančný príspevok národného regulačného orgánu Severomacedónskej republiky v prospech Úradu BEREC

                        1.

                        Finančný príspevok do rozpočtu Úradu BEREC, ktorý národný regulačný orgán Severomacedónskej republiky zaplatí za účasť v orgáne BEREC, predstavuje celkové náklady jeho účasti v súlade s bodmi 1, 2 a 3 tejto prílohy. Sumy sa určia v súlade s nižšie uvedeným bodom 6.2.

                        2.

                        Finančný príspevok, ktorý národný regulačný orgán Severomacedónskej republiky uhradí podľa bodu 6.1, pokrýva tieto náklady:

                                    —

                                    náklady na preplatenie cestovných výdavkov vynaložených zástupcami národného regulačného úradu v súvislosti so zasadnutiami orgánu BEREC v súlade s pravidlami orgánu BEREC týkajúcimi sa preplácania výdavkov,

                                    —

                                    administratívne náklady súvisiace s uvedeným preplácaním cestovných výdavkov vo výške najviac 3 % zo súm vyplatených ako náhrada cestovných výdavkov,

                                    —

                                    administratívne náklady súvisiace s celkovou účasťou národného regulačného úradu na činnostiach orgánu BEREC.

                              Výšku finančného príspevku určí orgán BEREC, pričom zohľadní okrem iného služobné cesty naplánované na nasledujúci rok, ako aj skutočné služobné cesty a preplatenia výdavkov za predchádzajúci rok (predchádzajúce roky).

                        3.

                        Príspevok národného regulačného orgánu sa vynaloží v súlade s rozpočtovými pravidlami Úradu BEREC prijatými podľa článku 29 nariadenia (EÚ) 2018/1971.

                        4.

                        Cestovné výdavky a náklady spojené s pobytom, ktoré vznikli zástupcom a národným expertom národného regulačného orgánu Severomacedónskej republiky v súvislosti s účasťou na činnosti orgánu BEREC a Úradu BEREC, vrátane súvisiacich stretnutí, preplatí Úrad BEREC podľa pravidiel stanovených v rozhodnutí riadiaceho výboru Úradu BEREC týkajúcom sa preplácania cestovných výdavkov, nákladov spojených s pobytom a iných výdavkov vzniknutých počas ciest osobám, ktoré nie sú zamestnancami Úradu BEREC (2).

                        5.

                        Po nadobudnutí účinnosti tohto rozhodnutia a na začiatku každého nasledujúceho roka Úrad BEREC zašle národnému regulačnému orgánu výzvu na zaplatenie finančných prostriedkov zodpovedajúcich jeho príspevku agentúre stanovenému podľa tohto rozhodnutia.

                        6.

                        Tento príspevok je vyjadrený v EUR a uhradí sa na bankový účet Úradu BEREC vedený v EUR.

                        7.

                        Národný regulačný orgán Severomacedónskej republiky uhradí svoj príspevok v súlade s výzvou na zaplatenie finančných prostriedkov do 30 dní po tom, ako ju Úrad BEREC zašle.

                        8.

                        V prípade oneskoreného uhradenia príspevku sa národnému regulačnému orgánu počnúc dňom splatnosti účtujú úroky z dlžnej sumy. Úroková sadzba zodpovedá úrokovej sadzbe uplatňovanej Európskou centrálnou bankou v deň splatnosti pre jej operácie vedené v EUR, zvýšenej o 1,5 percentuálneho bodu.

                  7.   Podrobné pracovné dojednania

                        1.

                        Rada regulačných orgánov BEREC a riadiaca rada BEREC v prípade potreby určia podrobné pracovné dojednania týkajúce sa účasti národného regulačného orgánu Severomacedónskej republiky, a to v súlade s nariadením (EÚ) 2018/1971 a týmto mandátom.

                        2.

                        Národný regulačný orgán Severomacedónskej republiky sa môže zúčastňovať na činnosti orgánu BEREC, čo zahŕňa aj účasť v rade regulačných orgánov BEREC a pracovných skupinách, ako aj v riadiacej rade BEREC, a to odo dňa nadobudnutia účinnosti tohto rozhodnutia bez ohľadu na dokončenie podrobných pracovných dojednaní uvedených v bode 7.1.

               (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, ktorým sa ustanovujú opatrenia týkajúce sa prístupu k otvorenému internetu, a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

               (2)  Rozhodnutie riadiaceho výboru Úradu BEREC týkajúce sa preplácania cestovných výdavkov, nákladov na pobyt a iných výdavkov vzniknutých počas ciest osobám, ktoré nie sú zamestnancami Úradu BEREC, a ktorým sa zrušuje predchádzajúce rozhodnutie riadiaceho výboru č. MC/2013/05 zo 6. júna 2013 (MC/2015/13).


title: Rozhodnutie Komisie z 18. marca 2019 o účasti národného regulačného orgánu Bosny a Hercegoviny v Orgáne európskych regulátorov pre elektronické komunikácie

text:
                  27.3.2019

                  SK

                  Úradný vestník Európskej únie

                  C 115/16

         ROZHODNUTIE KOMISIE
         z 18. marca 2019
         o účasti národného regulačného orgánu Bosny a Hercegoviny v Orgáne európskych regulátorov pre elektronické komunikácie
         (2019/C 115/07)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:

                     (1)

                     V článku 17 ods. 1 Zmluvy o Európskej únii sa uvádzajú právomoci Komisie a stanovuje sa v ňom, že Komisia podporuje všeobecný záujem Únie a na tento účel sa ujíma vhodných iniciatív, vykonáva koordinačné, výkonné a riadiace funkcie v súlade s podmienkami ustanovenými v zmluvách a zabezpečuje zastupovanie Únie navonok s výnimkou spoločnej zahraničnej a bezpečnostnej politiky a iných prípadov ustanovených v zmluvách.

                     (2)

                     Podľa článku 35 ods. 2 nariadenia Európskeho parlamentu a Rady (EÚ) 2018/1971 (1) majú byť rada regulačných orgánov, pracovné skupiny a riadiaca rada otvorené účasti regulačných orgánov tretích krajín, ktoré zohrávajú hlavnú úlohu v oblasti elektronických komunikácií, ak uvedené tretie krajiny na tento účel uzavreli dohody s Úniou. Rovnako sa v ňom stanovuje, že podľa príslušných ustanovení uvedených dohôd sa pripravia pracovné dojednania, v ktorých sa stanoví najmä povaha, rozsah a spôsob, akým sa regulačné orgány dotknutých tretích krajín zúčastňujú bez hlasovacieho práva na práci Orgánu európskych regulátorov pre elektronické komunikácie (ďalej len „orgán BEREC“) a Úradu BEREC, vrátane ustanovení o účasti na iniciatívach uskutočňovaných orgánom BEREC, finančných príspevkoch a zamestnancoch Úradu BEREC.

                     (3)

                     Podľa článku 104 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (2) sa spolupráca v oblasti elektronických komunikačných sietí a služieb v prvom rade zameriava na prioritné oblasti súvisiace s acquis Spoločenstva v tejto oblasti. Zmluvné strany predovšetkým posilnia spoluprácu v oblasti elektronických komunikačných sietí a elektronických komunikačných služieb. Únia a Bosna a Hercegovina preto uzavreli dohodu v zmysle článku 35 ods. 2 nariadenia (EÚ) 2018/1971.

                     (4)

                     Účasť regulačného orgánu Bosny a Hercegoviny v orgáne BEREC a v Úrade BEREC je plne v súlade so stratégiou pre západný Balkán (3), v ktorej sa požaduje prijatie opatrení na rozvoj digitálnej spoločnosti, vrátane zavádzania širokopásmového pripojenia a zníženia nákladov na roaming, a na zosúladenie právnych predpisov týchto krajín s právnymi predpismi Únie. Ako sa uvádza v Digitálnej agende pre západný Balkán (4), užší vzťah medzi Úniou a národnými regulačnými orgánmi krajín západného Balkánu by mal pomôcť zosúladiť regulačné postupy v regióne s praxou v Únii.

                     (5)

                     Vzhľadom na záujem Únie o posilnenie spolupráce s Bosnou a Hercegovinou a na podporu prijatia regulačného režimu Únie pre elektronické komunikácie Bosnou a Hercegovinou je vhodné uzavrieť pracovné dojednania týkajúce sa účasti regulačného orgánu Bosny a Hercegoviny v rade regulačných orgánov a pracovných skupinách orgánu BEREC a riadiacej rade Úradu BEREC,

               SA ROZHODLA TAKTO:

            Článok 1
            Národný regulačný orgán Bosny a Hercegoviny, ktorý má primárnu zodpovednosť za dohľad nad každodenným fungovaním trhu v oblasti elektronických komunikačných sietí a služieb, sa môže zúčastňovať na činnosti rady regulačných orgánov a pracovných skupín Orgánu európskych regulátorov pre elektronické komunikácie (ďalej len „orgán BEREC“) a riadiacej rady Úradu BEREC.
            Mandát pre účasť národného regulačného orgánu Bosny a Hercegoviny sa stanovuje v prílohe.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Komisiu

               Mariya GABRIEL

                  členka Komisie

            (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

            (2)  Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (Ú. v. EÚ L 164, 30.6.2015, s. 2).

            (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov. Dôveryhodná perspektíva rozšírenia pre krajiny západného Balkánu a väčšia angažovanosť EÚ v tejto oblasti [COM(2018) 65 final, 6.2.2018].

            (4)  SWD(2018) 360 final, pracovný dokument útvarov Komisie, Opatrenia na podporu Digitálnej agendy pre západný Balkán.

            PRÍLOHA
            MANDÁT
            1.   Účasť v rade regulačných orgánov BEREC

                        1.

                        Národný regulačný orgán Bosny a Hercegoviny sa môže zúčastňovať na činnosti rady regulačných orgánov BEREC.

                        2.

                        Národný regulačný orgán Bosny a Hercegoviny vymenuje spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich zástupcu, ktorý sa zúčastní na rokovaniach rady regulačných orgánov BEREC.

                        3.

                        Národný regulačný orgán Bosny a Hercegoviny takisto vymenuje náhradníka, ktorý nahradí zástupcu v prípade jeho neprítomnosti. Náhradník sa vymenúva spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu.

                        4.

                        Zástupca národného regulačného orgánu Bosny a Hercegoviny a jeho náhradník sa vymenúvajú s ohľadom na ich vedomosti v oblasti elektronických komunikácií s prihliadnutím na príslušné schopnosti v oblasti riadenia, správy a rozpočtu. S cieľom zabezpečiť maximálny prospech z ich účasti sa národný regulačný orgán usiluje o obmedzenie fluktuácie svojich zástupcov a ak je to možné, aj ich náhradníkov.

                        5.

                        Účastník za národný regulačný orgán Bosny a Hercegoviny má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí rady regulačných orgánov BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov rady regulačných orgánov.

                        6.

                        Meno zástupcu národného regulačného orgánu Bosny a Hercegoviny a meno náhradníka sa zahrnú do zoznamu členov rady regulačných orgánov BEREC uverejneného v súlade s článkom 7 ods. 5 nariadenia Európskeho parlamentu a Rady (EÚ) 2018/1971 (1).

                        7.

                        Pri účasti na činnostiach rady regulačných orgánov BEREC zástupca Bosny a Hercegoviny a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  2.   Účasť v pracovných skupinách

                        1.

                        Národný regulačný orgán Bosny a Hercegoviny môže nominovať odborníkov, ktorí sa zúčastnia na činnosti pracovných skupín BEREC.

                        2.

                        Títo experti sa môžu zúčastňovať na všetkých činnostiach pracovných skupín v súlade s pravidlami a pracovnými postupmi orgánu BEREC. Môžu predniesť svoje stanovisko vo všetkých diskusiách bez ohľadu na to, či sa tieto uskutočnia na zasadnutí pracovných skupín, alebo akýmkoľvek iným spôsobom.

                  3.   Účasť v riadiacej rade Úradu BEREC

                        1.

                        Národný regulačný orgán Bosny a Hercegoviny sa môže zúčastňovať na činnosti riadiacej rady Úradu BEREC.

                        2.

                        Národný regulačný orgán Bosny a Hercegoviny vymenuje osobu, ktorá bola vymenovaná za zástupcu v rade regulačných orgánov BEREC a ktorá sa zúčastní na činnostiach riadiacej rady Úradu BEREC, alebo na tento účel vymenuje osobu inú ako zástupcu v rade regulačných úradov BEREC, a to spomedzi vedúceho národného regulačného orgánu, člena jeho kolektívneho orgánu alebo náhradníkov ktoréhokoľvek z nich.

                        3.

                        Národný regulačný orgán Bosny a Hercegoviny takisto vymenuje za náhradníka osobu vymenovanú za náhradníka v rade regulačných orgánov BEREC alebo inú osobu spomedzi vedúceho národného regulačného orgánu, člena jeho kolektívneho orgánu, náhradníkov ktoréhokoľvek z nich alebo zamestnancov národného regulačného orgánu, ktorá nahradí zástupcu v prípade jeho neprítomnosti.

                        4.

                        Účastník za národný regulačný orgán Bosny a Hercegoviny má právo predniesť svoje stanovisko vo všetkých diskusiách bez ohľadu na to, či sa tieto konajú na zasadnutí riadiacej rady BEREC, alebo akýmkoľvek iným spôsobom. Toto stanovisko sa riadne zaznamená v zápisnici podľa pravidiel a pracovných postupov riadiacej rady BEREC.

                        5.

                        Meno zástupcu národného regulačného orgánu Bosny a Hercegoviny a meno náhradníka sa zahrnú do zoznamu členov riadiacej rady BEREC uverejneného v súlade s článkom 15 ods. 4 nariadenia (EÚ) 2018/1971.

                        6.

                        Pri účasti na činnostiach riadiacej rady BEREC zástupca národného regulačného orgánu Bosny a Hercegoviny a náhradník nežiadajú ani neprijímajú pokyny od žiadnej vlády, inštitúcie, osoby ani orgánu.

                  4.   Vyhlásenie o konflikte záujmov

                        1.

                        Zástupcovia národného regulačného orgánu Bosny a Hercegoviny v rade regulačných orgánov BEREC a riadiacej rade BEREC a ich náhradníci urobia písomné vyhlásenie, v ktorom oznámia svoje záväzky a absenciu alebo existenciu akýchkoľvek priamych alebo nepriamych záujmov, ktoré by sa mohli považovať za záujmy ovplyvňujúce ich nezávislosť.
                        Tieto vyhlásenia sa urobia v čase prevzatia funkcie a uverejnia sa. Musia byť presné a úplné a musia sa aktualizovať, keď hrozí, že existujú akékoľvek priame alebo nepriame záujmy, ktoré by sa mohli považovať za záujmy ovplyvňujúce nezávislosť osoby, ktorá urobila vyhlásenie.

                  5.   Personálne zaistenie

            Úrad BEREC môže využiť zamestnancov z Bosny a Hercegoviny vrátane vyslaných národných expertov a iných pracovníkov, ktorí nie sú zamestnancami Úradu BEREC, a to na základe rozhodnutia, ktoré vydá riadiaca rada BEREC.
            6.   Finančný príspevok národného regulačného orgánu Bosny a Hercegoviny v prospech Úradu BEREC

                        1.

                        Finančný príspevok do rozpočtu Úradu BEREC, ktorý národný regulačný orgán Bosny a Hercegoviny zaplatí za účasť v orgáne BEREC, predstavuje celkové náklady jeho účasti v súlade s bodmi 1, 2 a 3 tejto prílohy. Sumy sa určia v súlade s nižšie uvedeným bodom 6.2.

                        2.

                        Finančný príspevok, ktorý národný regulačný orgán Bosny a Hercegoviny uhradí podľa bodu 6.1, pokrýva tieto náklady:

                                    —

                                    náklady na preplatenie cestovných výdavkov vynaložených zástupcami národného regulačného úradu v súvislosti so zasadnutiami orgánu BEREC v súlade s pravidlami orgánu BEREC týkajúcimi sa preplácania výdavkov,

                                    —

                                    administratívne náklady súvisiace s uvedeným preplácaním cestovných výdavkov vo výške najviac 3 % zo súm vyplatených ako náhrada cestovných výdavkov,

                                    —

                                    administratívne náklady súvisiace s celkovou účasťou národného regulačného úradu na činnostiach orgánu BEREC.

                              Výšku finančného príspevku určí orgán BEREC, pričom zohľadní okrem iného služobné cesty naplánované na nasledujúci rok, ako aj skutočné služobné cesty a preplatenia výdavkov za predchádzajúci rok (predchádzajúce roky).

                        3.

                        Príspevok národného regulačného orgánu sa vynaloží v súlade s rozpočtovými pravidlami Úradu BEREC prijatými podľa článku 29 nariadenia (EÚ) 2018/1971.

                        4.

                        Cestovné výdavky a náklady spojené s pobytom, ktoré vznikli zástupcom a národným expertom národného regulačného orgánu Bosny a Hercegoviny v súvislosti s účasťou na činnosti orgánu BEREC a Úradu BEREC, vrátane súvisiacich stretnutí, preplatí Úrad BEREC podľa pravidiel stanovených v rozhodnutí riadiaceho výboru Úradu BEREC týkajúcom sa preplácania cestovných výdavkov, nákladov spojených s pobytom a iných výdavkov vzniknutých počas ciest osobám, ktoré nie sú zamestnancami Úradu BEREC (2).

                        5.

                        Po nadobudnutí účinnosti tohto rozhodnutia a na začiatku každého nasledujúceho roka Úrad BEREC zašle národnému regulačnému orgánu výzvu na zaplatenie finančných prostriedkov zodpovedajúcich jeho príspevku agentúre stanovenému podľa tohto rozhodnutia.

                        6.

                        Tento príspevok je vyjadrený v EUR a uhradí sa na bankový účet Úradu BEREC vedený v EUR.

                        7.

                        Národný regulačný orgán Bosny a Hercegoviny uhradí svoj príspevok v súlade s výzvou na zaplatenie finančných prostriedkov do 30 dní po tom, ako ju Úrad BEREC zašle.

                        8.

                        V prípade oneskoreného uhradenia príspevku sa národnému regulačnému orgánu počnúc dňom splatnosti účtujú úroky z dlžnej sumy. Úroková sadzba zodpovedá úrokovej sadzbe uplatňovanej Európskou centrálnou bankou v deň splatnosti pre jej operácie vedené v EUR, zvýšenej o 1,5 percentuálneho bodu.

                  7.   Podrobné pracovné dojednania

                        1.

                        Rada regulačných orgánov BEREC a riadiaca rada BEREC v prípade potreby určia podrobné pracovné dojednania týkajúce sa účasti národného regulačného orgánu Bosny a Hercegoviny, a to v súlade s nariadením (EÚ) 2018/1971 a týmto mandátom.

                        2.

                        Národný regulačný orgán Bosny a Hercegoviny sa môže zúčastňovať na činnosti orgánu BEREC, čo zahŕňa aj účasť v rade regulačných orgánov BEREC a pracovných skupinách, ako aj v riadiacej rade BEREC, a to odo dňa nadobudnutia účinnosti tohto rozhodnutia bez ohľadu na dokončenie podrobných pracovných dojednaní uvedených v bode 7.1.

               (1)  Nariadenie Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120, ktorým sa ustanovujú opatrenia týkajúce sa prístupu k otvorenému internetu, a ktorým sa zrušuje nariadenie (ES) č. 1211/2009 (Ú. v. EÚ L 321, 17.12.2018, s. 1).

               (2)  Rozhodnutie riadiaceho výboru Úradu BEREC týkajúce sa preplácania cestovných výdavkov, nákladov na pobyt a iných výdavkov vzniknutých počas ciest osobám, ktoré nie sú zamestnancami Úradu BEREC, a ktorým sa zrušuje predchádzajúce rozhodnutie riadiaceho výboru č. MC/2013/05 zo 6. júna 2013 (MC/2015/13).